
ANAΛΥΤΙΚΟΙ ΟΡΟΙ ΣΥΜΜΕΤΟΧΗΣ ΣΕ ΚΛΗΡΩΣΗ-ΔΙΑΓΩΝΙΣΜΟ
ΜΕ ΕΠΑΘΛΟ ΓΙΑ ΔΥΟ (2) ΤΥΧΕΡΟΥΣ ΝΙΚΗΤΕΣ, ΦΙΛΟΥΣ ΤΗΣ ΣΤΕΓΗΣ ΜΙΑ ΔΙΠΛΗ ΠΡΟΣΚΛΗΣΗ ΓΙΑ ΤΗΝ ΠΑΡΑΣΤΑΣΗ «ΧΑΛΕΠΑΣ» ΚΑΙ ΕΝΑ ΤΑΞΙΔΙ ΔΥΟ ΑΤΟΜΩΝ ΣΤΗ ΘΕΣΣΑΛΟΝΙΚΗ ΜΕ ΞΕΝΑΓΗΣΗ ΣΤΗΝ ΕΚΘΕΣΗ ΧΑΛΕΠΑ ΣΤΟ ΤΕΛΛΟΓΛΕΙΟ ΙΔΡΥΜΑ  
-------------------------------------------------------------------------------------------------------------------------
1. ΠΕΡΙΓΡΑΦΗ ΔΙΑΓΩΝΙΣΜΟΥ
H εταιρεία με την επωνυμία «ΑΡΙΟΝΑ ΕΛΛΑΣ ΑΝΩΝΥΜΗ ΕΤΑΙΡΕΙΑ ΚΑΛΛΙΤΕΧΝΙΚΩΝ ΚΑΙ ΠΟΛΙΤΙΣΤΙΚΩΝ ΕΚΔΗΛΩΣΕΩΝ ΤΕΧΝΙΚΗ ΟΙΚΟΔΟΜΙΚΗ» η οποία εδρεύει στην Αθήνα, οδός Ευρυδάμαντος 2 & Γαλαξία, με ΑΦΜ 099731160, ΔΟΥ ΦΑΕ ΑΘΗΝΩΝ (στο εξής η «Εταιρεία»), ιδιοκτήτρια της Στέγης του Ιδρύματος Ωνάση, διοργανώνει διαγωνισμό (στο εξής ο «Διαγωνισμός») που θα πραγματοποιηθεί αποκλειστικά για τους Φίλους της Στέγης με έπαθλο για δύο (2) νικητές, Φίλους της Στέγης, μια διπλή πρόσκληση για την παρακολούθηση της παράστασης «Χαλεπάς» στην Κεντρική Σκηνή της Στέγης το διάστημα μεταξύ 25 – 27 Φεβρουαρίου 2022 και ένα ταξίδι για δύο (2) άτομα (νικητής με τον/ την συνοδό του) στη Θεσσαλονίκη, διάρκειας δύο (2) ημερών (Σάββατο, 2 Απριλίου 2022 με Κυριακή, 3 Απριλίου 2022) (αναλόγως της διαθεσιμότητας πτήσεων) με ξενάγηση στην έκθεση Χαλεπά, στο Τελλόγλειο Ίδρυμα. Το έπαθλο ορίζεται στον όρο 4. του παρόντος.
Σκοπός των παρόντων αναλυτικών όρων (στο εξής οι «Αναλυτικοί Όροι») είναι ο καθορισμός των όρων συμμετοχής στο Διαγωνισμό και της ανάδειξης των νικητών.
H Εταιρεία διατηρεί το δικαίωμα να τροποποιεί μονομερώς τους παρόντες όρους, να παρατείνει, να περιορίζει τη διάρκεια ή/και να ματαιώνει το Διαγωνισμό, καθώς και να τροποποιεί ή/και να αντικαθιστά, ανακαλεί το έπαθλο του Διαγωνισμού, ως ορίζεται, για οποιονδήποτε λόγο ή/και αναίτια και οποτεδήποτε μέσω σχετικού μηνύματος από το friendsboxoffice@onassis.org  ή με σχετική ανακοίνωση στο www.onassis.org . Κάθε τέτοια μεταβολή θα είναι δεσμευτική για κάθε συμμετέχοντα. Η Εταιρεία δεν αναλαμβάνει οποιαδήποτε ευθύνη λόγω των ανωτέρω τροποποιήσεων. 
2. ΔΙΑΡΚΕΙΑ
 Ο Διαγωνισμός θα διαρκέσει από τη Δευτέρα, 14 Φεβρουαρίου 2022 στις 17:00 ως και την Πέμπτη, 17 Φεβρουαρίου 2022 στις 12:00 μ.μ. (στο εξής  η «Διάρκεια»).
3. ΣΥΜΜΕΤΟΧΗ & ΤΡΟΠΟΣ ΑΝΑΔΕΙΞΗΣ
Δικαίωμα συμμετοχής στον Διαγωνισμό έχει κάθε εγγεγραμμένος ΦΙΛΟΣ ΤΗΣ ΣΤΕΓΗΣ με έγκυρο κωδικό Φίλου, ο οποίος έχει συμπληρώσει το 18ο έτος της ηλικίας του και έχει πλήρη δικαιοπρακτική ικανότητα κατά το χρόνο συμμετοχής στο Διαγωνισμό και διαμένει στην Ελλάδα, ενώ αποκλείονται α. οι εργαζόμενοι της Εταιρείας και οι σύζυγοι αυτών, β. τα πρόσωπα συγγένειας α’ βαθμού με τους ανωτέρω υπό α. εργαζόμενους. Προκειμένου να συμμετάσχει κάποιος στο Διαγωνισμό (εφεξής ο «Συμμετέχων») θα πρέπει να στείλει ένα μήνυμα ηλεκτρονικής αλληλογραφίας (email) εντός της Διάρκειας του Διαγωνισμού στο friendsboxoffice@onassis.orgμε θέμα «Παρακολούθηση παράστασης και ξενάγηση στην έκθεση Χαλεπά» συμπληρώνοντας όλα τα παρακάτω στοιχεία:
	ΕΠΩΝΥΜΟ
	ΟΝΟΜΑ
	ΚΩΔΙΚΟΣ ΦΙΛΟΥ (6 ΨΗΦΙΑ)
	EMAIL
	ΚΙΝΗΤΟ ΤΗΛ. 

	 
	 
	 
	 
	 



Ο Συμμετέχων ο οποίος θα έχει στείλει το ως άνω μήνυμα με όλα τα ως άνω αναγραφόμενα στοιχεία θα μπαίνει αυτόματα  στην κλήρωση, από όπου θα αναδειχθεί ο νικητής του Διαγωνισμού. Όποιο email παραληφθεί με ελλιπή στοιχεία θα  αποκλείεται από την κλήρωση. Επίσης, θα γίνεται δεκτή η αποστολή μόνο ενός μηνύματος από τον ίδιο Συμμετέχοντα.
Ο Συμμετέχων επιπλέον θα πρέπει να έχει εν ισχύ διαβατήριο ή ταυτότητα νέου τύπου.
[bookmark: _Hlk95150416]Σημειώνουμε ότι για την παρακολούθηση της παράστασης και τη συμμετοχή στη ξενάγηση της έκθεσης, ο εκάστοτε νικητής θα πρέπει να συμμορφώνεται με τα μέτρα ασφαλείας που θα είναι σε ισχύ και θα έχει λάβει η Εταιρεία και το Τελλόγλειο Ίδρυμα αντίστοιχα, σύμφωνα με τον νόμο και τις οδηγίες των αρμόδιων αρχών ιδίως σε σχέση με την προστασία από την πανδημία COVID-19. Στο πλαίσιο αυτό, επισημαίνουμε ότι κάθε νικητής θα πρέπει κατά την είσοδο στον χώρο της παράστασης και της ξενάγησης να επιδείξει εν ισχύ Ψηφιακό Πιστοποιητικό COVID-19 της Ε.Ε. (EU Digital COVID Certificate - EUDCC) ή ισοδύναμο πιστοποιητικό ή βεβαίωση εμβολιασμού ή  νόησης, ως προβλέπεται.
Η συμμετοχή στο Διαγωνισμό προϋποθέτει και συνεπάγεται την ανεπιφύλακτη αποδοχή του συνόλου των παρόντων αναλυτικών όρων, όπως αυτοί θα αναρτηθούν στην ιστοσελίδα της Στέγης του Ιδρύματος Ωνάση www.onassis.org και θα συμπεριληφθούν σε σχετικό newsletter που θα αποσταλεί σε όλους τους Φίλους της Στέγης.  
Η κλήρωση θα πραγματοποιηθεί στα γραφεία της Εταιρείας, τη Δευτέρα 21 Φεβρουαρίου 2022 στις 12:00 μ.μ. μέσω της ιστοσελίδας www.random.org από την οποία θα αναδειχθούν δύο (2) νικητές και τέσσερις (4) επιλαχόντες –αναπληρωματικοί αυτών.
Οι αναπληρωματικοί νικητές του Διαγωνισμού θα ειδοποιούνται κατά τη σειρά της κλήρωσης, σε περίπτωση κωλύματος και άρνησης αποδοχής των πρώτων νικητών σύμφωνα με τα ανωτέρω. 
Στην ως άνω κλήρωση θα ληφθούν υπ’ όψιν οι έγκυρες συμμετοχές. Ως «έγκυρη συμμετοχή» κατά τα ανωτέρω νοείται συμμετοχή στο Διαγωνισμό για την οποία ισχύουν αθροιστικά τα κατωτέρω: (α) έχει υποβληθεί σύμφωνα με τη διαδικασία που περιγράφεται ανωτέρω, (β) δεν αποτελεί, κατά την κρίση της Εταιρείας, προϊόν παράνομης ενέργειας ή εν γένει απάτης ή αθέμιτης τεχνικής παρεμβολής του συμμετέχοντα ή τρίτου και (γ) έχει υποβληθεί εντός της Διάρκειας του Διαγωνισμού, όπως αυτή ορίζεται ανωτέρω στον όρο 2. των παρόντων όρων.
Η Εταιρεία διατηρεί το δικαίωμα να ακυρώσει συμμετοχές, εφόσον δεν πληρούν τους παρόντες όρους. Συμμετοχές με ελλιπή στοιχεία ή ακατανόητο περιεχόμενο θα αποκλείονται από τον Διαγωνισμό. 
4. ΕΠΑΘΛΟ
Το έπαθλο περιλαμβάνει για καθένα εκ των δύο (2) νικητών μια (1) διπλή πρόσκληση για την παρακολούθηση της παράστασης “Χαλεπάς" σε ημερομηνία επιλογής του,  αεροπορικά εισιτήρια για δύο (2) άτομα Αθήνα - Θεσσαλονίκη μετ' επιστροφής, μία (1) διανυκτέρευση σε δίκλινο δωμάτιο με πρωινό και ξενάγηση στην έκθεση “Χαλεπάς” στο Τελλόγλειο Ίδρυμα στη Θεσσαλονίκη το Σάββατο, 3 Απριλίου 2022 (εφεξής το «Έπαθλο»).
Τυχόν άλλα έξοδα των δύο νικητών κατά τη διάρκεια του ταξιδιού, όπως ενδεικτικά και όχι περιοριστικά αναφέρονται έξοδα μετακίνησης από και προς το αεροδρόμιο ή έξοδα σίτισης κ.λπ. βαρύνουν αποκλειστικά και μόνο τους νικητές και σε καμία περίπτωση την Εταιρεία.
[bookmark: _Hlk508018984][bookmark: _Hlk95141479]Επιπλέον, οι νικητές υποχρεούνται με δική τους ευθύνη να προβούν στην έκδοση και λήψη κάθε νομιμοποιητικού εγγράφου που τυχόν απαιτείται, προκειμένου να μπορέσουν να ταξιδέψουν στη Θεσσαλονίκη και να παρακολουθήσουν την έκθεση. 
5. ΑΠΟΣΤΟΛΗ ΕΠΑΘΛΟΥ
Οι νικητές της κλήρωσης θα ειδοποιηθούν από τους εκπροσώπους της Εταιρείας τηλεφωνικώς και μέσω ηλεκτρονικής αλληλογραφίας (κάνοντας χρήση των στοιχείων που θα έχουν δοθεί από τους συγκεκριμένους συμμετέχοντες σύμφωνα με τους παρόντες όρους) προκειμένου να αποδεχθούν, αν επιθυμούν, το Έπαθλο. Η Εταιρεία δεν θα ευθύνεται για την ορθότητα των στοιχείων που παραχωρούν οι νικητές. Σε περίπτωση που οιοσδήποτε εκ των νικητών δεν επιβεβαιώσει εγγράφως στο friendsboxoffice@onassis.org την αποδοχή του Επάθλου εντός μίας (1) ημερολογιακής ημέρας από την ως άνω ειδοποίηση, το πρόσωπο αυτό θα αποκλείεται από το Διαγωνισμό και η Εταιρεία απαλλάσσεται από κάθε υποχρέωση έναντι του συγκεκριμένου Συμμετέχοντα.
Η αποστολή του Επάθλου στους νικητές θα πραγματοποιηθεί από την 21η Φεβρουαρίου 2022 έως και την 22η Φεβρουαρίου 2022 διαμέσου ηλεκτρονικού μηνύματος στην ηλεκτρονική διεύθυνση που έχουν δηλώσει κατά τη συμπλήρωση της αίτησης συμμετοχής τους. Η παραλαβή του Επάθλου θα θεωρείται ολοκληρωμένη με την παραλαβή ηλεκτρονικού μηνύματος από τους νικητές μέσω του οποίου αυτοί θα αποδέχονται το Έπαθλο.
Το Έπαθλο του Διαγωνισμού είναι προσωποπαγές, δε μεταβιβάζεται, δεν ανταλλάσσεται ή αντικαθίσταται με άλλο και δεν εξαργυρώνεται σε χρήμα σε οιαδήποτε τιμή.
6. ΥΠΟΧΡΕΩΣΕΙΣ / ΠΕΡΙΟΡΙΣΜΟΙ / ΕΥΘΥΝΕΣ
Η συμμετοχή στο Διαγωνισμό προϋποθέτει πρόσβαση των ενδιαφερομένων στο διαδίκτυο με δικά τους τεχνικά μέσα. Η Εταιρεία και οι συνεργαζόμενες με αυτήν, εταιρίες ουδεμία υποχρέωση αναλαμβάνουν αναφορικά με την εξασφάλιση, την υποβοήθηση της πρόσβασης στο διαδίκτυο ή την παροχή διευκολύνσεων σε κάθε ενδιαφερόμενο. Η πρόσβαση στο ηλεκτρονικό ταχυδρομείο του Διαγωνισμού επιτρέπεται μόνο υπό τους όρους λειτουργίας του οικείου διακομιστή (server) και τις τεχνικές και λοιπές προϋποθέσεις και προδιαγραφές του Διαγωνισμού.  
Η Εταιρεία δεν θα ευθύνεται στην περίπτωση που για οποιονδήποτε τεχνικό λόγο είναι αδύνατη η λήψη συμμετοχής του χρήστη στο friendsboxoffice@onassis.org ούτε για άμεσες ή έμμεσες ζημίες που προκύπτουν από τη συμμετοχή του στο Διαγωνισμό .
Η Εταιρεία δεν θα ευθύνεται για τυχόν ελαφρά αμέλεια της καθώς και για τυχαία γεγονότα ή γεγονότα ανωτέρας βίας.
Τέλος, η Εταιρεία δεν θα ευθύνεται, αν ο νικητής δεν έχει λάβει κάθε νομιμοποιητικό έγγραφο που τυχόν απαιτείται για το ταξίδι του στη Θεσσαλονίκη και την παρακολούθηση της έκθεσης, όσο και της παράστασης στην Αθήνα. 
Ρητώς ορίζεται ότι οι νικητές παραχωρούν στην Εταιρεία μια αποκλειστική άδεια εκμετάλλευσης του συγγενικού τους δικαιώματος επί της συμμετοχής τους στο ταξίδι στη Θεσσαλονίκη και στην παρακολούθηση της παράστασης και της έκθεσης, με όλες τις εκ του νόμου προβλεπόμενες εξουσίες, ήτοι ενδεικτικά και όχι περιοριστικά την εξουσία  φωτογράφισης ή/και βιντεοσκόπησης τους και προβολής και αναπαραγωγής αυτού του οπτικοακουστικού υλικού καθώς και των ονομάτων τους με σκοπό την προβολή των δραστηριοτήτων και δράσεων της Εταιρείας και του Διαγωνισμού σε μέσα απόλυτης επιλογής της όπως ενδεικτικά και όχι περιοριστικά μέσα από τις ιστοσελίδες της, τα μέσα κοινωνικής δικτύωσης που διαθέτει, έντυπα, μέσα μαζικής επικοινωνίας ή ακόμα επιγραμμικές (οn-line) πλατφόρμες, όπως το YouTube . Οι εξουσίες αυτές θα μπορούν να ασκούνται από την Εταιρεία ή/και το Ίδρυμα Ωνάση ή/και τους ειδικούς ή καθολικούς διαδόχους αυτών, στην Ελλάδα ή/και την αλλοδαπή, για όλο το χρονικό διάστημα προστασίας των συγγενικών δικαιωμάτων και για απεριόριστο αριθμό χρήσεων/εκμεταλλεύσεων. Η Εταιρεία θα διατηρήσει το σχετικό υλικό όπως κάνει για όλες τις δράσεις της. Ρητώς διευκρινίζεται ότι έκαστος νικητής δεν θα δικαιούται κάποια αμοιβή ή αποζημίωση σε σχέση με τις ενέργειες της Εταιρείας αναφορικά με την ως άνω προβολή και διαφήμιση των εν λόγω δράσεων.
7. ΑΚΥΡΩΣΗ ΣΥΜΜΕΤΟΧΗΣ
Η συμμετοχή κάθε νικητή ή/και αναπληρωματικού, σε οποιοδήποτε στάδιο, ακόμη και αυτό της παραλαβής του Επάθλου, μπορεί να ακυρωθεί, ακόμη και χωρίς προειδοποίηση, για τους εξής λόγους:
 α. σε περίπτωση που αυτός, για οποιονδήποτε λόγο, δεν αποδεχθεί πλήρως τους παρόντες όρους στο σύνολό τους, οι οποίοι θεωρούνται όλοι ουσιώδεις,
 β. σε περίπτωση που αυτός για οποιονδήποτε λόγο, δεν αποδεχθεί  ή αποδεχθεί καθυστερημένα το Έπαθλο.
Σε κάθε περίπτωση ακύρωσης της συμμετοχής του νικητή το δικαίωμά του στο Έπαθλο το αποκτά ο αμέσως επόμενος αναπληρωματικός κατά τη σειρά της κλήρωσης.
8. ΠΡΟΣΩΠΙΚΑ ΔΕΔΟΜΕΝΑ
Με την υποβολή της συμμετοχής σύμφωνα με τους παρόντες όρους, η Εταιρεία θα δύναται να επεξεργάζεται τα δεδομένα προσωπικού χαρακτήρα του Συμμετέχοντος, λαμβάνοντας όλα τα κατάλληλα τεχνικά και οργανωτικά μέτρα για την διασφάλιση του απορρήτου και της ασφάλειας της επεξεργασίας αυτών των δεδομένων, όπως ειδικότερα ορίζεται στο παρόν. 
Ως δεδομένα του Συμμετέχοντος για τους σκοπούς που προσδιορίζονται στους παρόντες όρους, νοούνται τα δεδομένα προσωπικού χαρακτήρα που είναι αναγκαία για να λάβει μέρος κάθε Συμμετέχων στο Διαγωνισμό και τα οποία ο Συμμετέχων παρέχει στο πλαίσιο της συμμετοχής του, όπως αυτά προσδιορίζονται στους παρόντες όρους άλλως απορρέουν από ή/και συνδέονται με τη διενέργεια του Διαγωνισμού («τα Δεδομένα»). Ρητώς διευκρινίζεται ότι στα Δεδομένα εντάσσεται και η εικόνα και παρουσία των νικητών του Διαγωνισμού που θα αποδεχτούν το Έπαθλο, στο ταξίδι και την ξενάγηση και κατά την προβολή της παράστασης.  
Η Εταιρία θα επεξεργαστεί τα Δεδομένα προκειμένου να διαχειριστεί τις σχετικές συμμετοχές και να εκτελέσει τους όρους του Διαγωνισμού αλλά και για να προβάλλει και προωθήσει δημόσια το Διαγωνισμό με μέσα επιλογής της και για όσο διάστημα έχει το εν λόγω δικαίωμα από το νόμο. 
[bookmark: _Hlk95151974]Η Εταιρεία δεν θα κοινοποιήσει τα στοιχεία των συμμετεχόντων σε κανένα τρίτο πρόσωπο, εκτός αν άλλως ορίζεται εδώ. Όσα στοιχεία των νικητών είναι απαραίτητα για την οργάνωση του Διαγωνισμού και την απόδοση του Επάθλου θα διαβιβαστούν στους συνεργαζόμενους με την Εταιρία φορείς (ήτοι στα συνεργαζόμενα ταξιδιωτικά πρακτορεία που θα αναλάβουν την διεκπεραίωση έκδοσης των αεροπορικών εισιτηρίων και των ξενοδοχειακών κρατήσεων). Επίσης, η Εταιρία στο μέτρο που θα έχει αυτό το δικαίωμα δυνάμει της σχετικής άδειας εκμετάλλευσης που της παρέχεται όπως περιγράφεται στους παρόντες όρους, θα δύναται να προβάλλει τις φωτογραφίες ή/και τα βίντεο από το ταξίδι και τη ξενάγηση των νικητών στη Θεσσαλονίκη  με μέσα επιλογής της όπως μέσα από τις ιστοσελίδες της, τα μέσα κοινωνικής δικτύωσης, έντυπα, μέσα μαζικής επικοινωνίας ή ακόμα επιγραμμικές (οn-line) πλατφόρμες, όπως το YouTube .   
Τα εν λόγω Δεδομένα θα τηρούν και επεξεργάζονται για τον ανωτέρω σκοπό τα αρμόδια τμήματα και το προσωπικό της Εταιρείας που χειρίζονται την οργάνωση και προβολή του Διαγωνισμού και τις δράσεις της ιδίως σε σχέση με τους Φίλους της Στέγης. Για τους σκοπούς πραγματοποίησης του Διαγωνισμού, η Εταιρεία μπορεί να αναθέτει, υπό τις προϋποθέσεις του νόμου, σε τρίτους συνεργάτες της (όπως ενδεικτικά παρόχους τεχνικών λύσεων, φωτογράφους, βιντεολήπτες, τεχνικούς ή και νομικούς συμβούλους) την επεξεργασία ορισμένων αναγκαίων δεδομένων (όπως η εικόνα ή ο ήχος), οι οποίοι θα ενεργούν ως «εκτελούντες την επεξεργασία» και  θα δεσμεύονται  δυνάμει έγγραφης συμφωνίας ή νομικής πράξης από υποχρέωση εχεμύθειας και θα επεξεργάζονται τα Δεδομένα αποκλειστικά για την παροχή υπηρεσιών προς την Εταιρεία και όχι για ίδιο λογαριασμό. 
Τα Δεδομένα θα τηρούνται καθ’ όλη τη διάρκεια του Διαγωνισμού και μέχρι την ολοκλήρωση του ταξιδιού στη Θεσσαλονίκη και την προβολή της παράστασης. Η Εταιρεία θα διατηρήσει τα Δεδομένα  και μετά το πέρας της εν λόγω δράσης  για όσο διάστημα απαιτείται για την εκπλήρωση των σκοπών για τον οποίο τα Δεδομένα συλλέχθηκαν, όπως ορίζεται στην παρούσα προς συμμόρφωση της Εταιρείας με τις συμβατικές και νόμιμες υποχρεώσεις της και ιδίως για όσο ο Συμμετέχων παραμένει Φίλος της Στέγης, αλλά και για όσο η Εταιρεία αντλεί κάποιο νόμιμο δικαίωμα δυνάμει της σχετικής άδειας εκμετάλλευσης δικαιώματος πνευματικής ιδιοκτησίας, όπου αυτή έχει εφαρμογή, λαμβάνοντας υπόψιν τις απαιτήσεις της εν λόγω νομοθεσίας και των περιόδων παραγραφής για την άσκηση νομικών ενεργειών.
Ο Συμμετέχων δικαιούται να ασκήσει όλα τα δικαιώματα που αναγνωρίζει η εφαρμοστέα νομοθεσία (πρωτίστως ο Κανονισμός 2016/679), υπό τους εκεί ειδικότερους όρους και προϋποθέσεις, και δη το δικαίωμα της ενημέρωσης περί των Δεδομένων του που τυγχάνουν επεξεργασίας από την Εταιρεία, το δικαίωμα πρόσβασης στα εν λόγω Δεδομένα, το δικαίωμα της διόρθωσης, διαγραφής των Δεδομένων, της εναντίωσης και του περιορισμού της επεξεργασίας, της φορητότητας των Δεδομένων σε άλλο υπεύθυνο επεξεργασίας ή εκτελούντα την επεξεργασία, καθώς και το δικαίωμα ανάκλησης προηγουμένως δοθείσας συγκατάθεσης (όπου η επεξεργασία βασίζεται στην συγκατάθεσή του Συμμετέχοντος). Σημειώνεται ότι η ανάκληση της συγκατάθεσής θα έχει ισχύ μόνο για το μέλλον και οποιαδήποτε επεξεργασία έγινε επί τη βάση της συγκατάθεσης θα παραμείνει νόμιμη μέχρι την ανάκληση αυτής. Σε περίπτωση άσκησης ενός εκ των ανωτέρω δικαιωμάτων, η Εταιρεία θα λάβει κάθε αναγκαίο μέτρο για την ικανοποίηση του σχετικού αιτήματος εντός των προβλεπόμενων στην νομοθεσία χρονικών προθεσμιών (30 ημερών, δυνάμενη να παραταθεί για δυο ακόμα μήνες), ενημερώνοντας γραπτώς το Συμμετέχοντα για την ικανοποίηση του αιτήματος, άλλως για τους λόγους που εμποδίζουν την άσκηση του εν λόγω δικαιώματος ή την ικανοποίηση αυτού.  Η άσκηση των εν λόγω δικαιωμάτων από τον Συμμετέχοντα θα γίνεται εγγράφως με αποστολή του σχετικού αιτήματος στην ηλεκτρονική διεύθυνση gdpr@onassis.org υπόψιν του Υπευθύνου Προστασίας Δεδομένων της Εταιρείας.
Επίσης σε περίπτωση διαφωνίας με την επεξεργασία των Δεδομένων από την Εταιρεία, ο Συμμετέχων διατηρεί το δικαίωμα να απευθύνει αίτημα στην αρμόδια εποπτική αρχή (Αρχή Προστασίας Δεδομένων Προσωπικού Χαρακτήρα), η οποία επιλαμβάνεται των εγγράφων καταγγελιών σύμφωνα με τις οδηγίες που περιέχονται στον ιστότοπο της (www.dpa.gr).

9. ΛΟΙΠΟΙ ΟΡΟΙ
Κατά τη Διάρκεια του Διαγωνισμού και μέχρι τη λήξη αυτού, η Εταιρεία δικαιούται να χρησιμοποιεί το Έπαθλο και για σκοπούς διαφήμισης δυνάμει της σχετικής άδειας εκμετάλλευσης που της παρέχεται όπως περιγράφεται στους παρόντες όρους. Ο τελικός αποδέκτης του Επάθλου ουδεμία αξίωση δικαιούται να εγείρει κατά της Εταιρείας λόγω της χρήσης αυτού για διαφημιστικούς σκοπούς ή άλλους παρεμφερείς σκοπούς. 
Μετά την εκπνοή της Διάρκειας του Διαγωνισμού και της αποστολής του Επάθλου κατά τα προαναφερόμενα κάθε υποχρέωση της Εταιρείας παύει να υφίσταται. Η Εταιρεία δεν θα υπέχει ούτε θα αναλάβει οποιαδήποτε άλλη υποχρέωση έναντι των Συμμετεχόντων.
Οι συμμετέχοντες δεν έχουν ούτε αποκτούν δικαίωμα πάνω στα σήματα, επωνυμίες, ονόματα, ενδείξεις, εμβλήματα και λοιπά διακριτικά στοιχεία της Εταιρείας ή/και της Στέγης και των λοιπών συνεργαζόμενων με αυτές εταιρειών.
Εάν επιμέρους διατάξεις των παρόντων όρων καταστούν ανίσχυρες, δεν επηρεάζεται η νομική ισχύς των λοιπών όρων και αντικαθίστανται από την Εταιρεία. 
Οποιαδήποτε διαφορά τυχόν ανακύψει σχετικά με το Διαγωνισμό και την εφαρμογή των παρόντων Αναλυτικών Όρων θα ερμηνεύεται με βάση το Ελληνικό Δίκαιο και θα επιλύεται από τριμελή Επιτροπή της αποκλειστικής επιλογής της Εταιρείας. Η κρίση της Επιτροπής στις περιπτώσεις αυτές είναι δεσμευτική για τους Συμμετέχοντες. 
Οι παρόντες Αναλυτικοί Όροι έχουν κατατεθεί στον Συμβολαιογράφο Αθηνών, Σωτήριο Ματσανιώτη, οδός Ακαδημίας αριθ. 33, Αθήνα. 
10. ΕΠΙΚΟΙΝΩΝΙΑ
Οποιοσδήποτε θέλει να επικοινωνήσει με την Εταιρεία για οποιαδήποτε πληροφορία ή απορία σχετικά με το Διαγωνισμό μπορεί να επικοινωνήσει μέσω ηλεκτρονικής αλληλογραφίας στην ηλεκτρονική διεύθυνση: friendsboxoffice@onassis.org.  

Αθήνα,  14.02.2022 




